मिस्त्री एजीएम में शामिल नहीं हुए, लेकिन उन्होंने प्रस्तावों पर वोट डालने के लिए अपने दो प्रतिनिधि भेजे थे। मिस्त्री ने टाटा संस को पब्लिक लिमिटेड कंपनी से प्राइवेट लिमिटेड कंपनी बनाने का विरोध किया। उनका कहना है कि इससे उनके परिवार के शेयर ट्रांसफर करने या बेचने के अधिकार पर अंकुश लगेगा क्योंकि कंपनी ऐक्ट, 2013 में पब्लिक लिमिटेड कंपनी की तरह प्राइवेट लिमिटेड कंपनी के शेयर ट्रांसफर करने की आजादी नहीं है। इस कानून में कहा गया है कि प्राइवेट लिमिटेड कंपनी के शेयर बेचने या ट्रांसफर करने से पहले उसके बोर्ड से इजाजत लेनी होगी।